Tânărul care a ucis o fată de 14 ani în Grădina Botanică din Craiova vrea o pedeapsă redusă cu un sfert
Data actualizării: Data publicării:
Tribunalul Dolj decide marți dacă acceptă cererea tânărului care a ucis o fată în Grădina Botanică din Craiova în sensul de a i se schimba încadrarea juridică, ceea ce i-ar aduce o pedeapsă redusă cu un sfert.
La termenul anterior, Alexandru Fojică, care în vara anului trecut a înjunghiat doi tineri, o fată de 14 ani şi un băiat de 19 ani, în Grădina Botanică din Craiova, a cerut schimbarea încadrării juridice în dosarul în care este judecat.
Fata a murit la scurt timp după agresiune, iar tânărul a fost salvat de medici.
Avocatul lui Alexandru Fojică a cerut instanţei schimbarea încadrării pentru clientul său din omor calificat în omor, ceea ce i-ar aduce o pedeaspă redusă.
Duba cu care criminalul a afost adus la Tribunalul Dolj a ajuns cu întârziere marți, după ce a fost implicată într-un accident rutier. Duba a fost lovită de o altă mașină.
Tânărul a fost trimis în judecată în luna septembrie a anului trecut. Procurorii Parchetului de pe lângă Tribunalul Dolj au stabilit că tânărul şi-a premeditat fapta.
Ei au considerat că, deşi tânărul nu cunoaştea cele două victime, "din modul în care acesta a acţionat, rezultă că a plecat de acasă cu intenţia clară de a ucide pe cineva, rămânându-i doar să-şi aleagă victimele în funcţie de împrejurări şi să acţioneze la momentul oportun".